Ítalska leik , dans og söngkonan Rafaella Carrá er ekki fræg hér á landi en hún ætti þó að vera það og helst fyrir löngu . 70 ’ s diskódívan Rafaella Carrá var nefninlega með hreint óborganlegan stíl þegar kom að diskódansi og hverskonar tjáningu og túlkun . Þessi ítalska bomba ( sem er enn starfandi í skemmtanabransanum og mjög fræg í latnesku ameríku , Spáni og Ítalíu ) hefur sent frá sér svo mikla snilld að það er erfitt að byrja að telja . Þegar ég segi snilld þá á ég helst við stórkostlega búninga , stíliseringu og hreint kostulega dansa ! Rafaella virtist ekki vilja hafa færri en 40 karldansara með sér í hverju myndbandi og eina og eina konu af og til . Hér í myndbandi við lagið AFRICA eru þeir til dæmis krúnurakaðir og málaðir til að líkjast svertingjum í Afríku en Rafaella virtist ekki láta það á sig fá að einhver gæti mögulega vænt hana um fordóma . Hún var bara skapandi , listræn , lét allt flakka og gerir enn … Rafaella Carrá var fyrsta sjónvarpskonan á Ítalíu sem sýndi á sér naflann á skjánum og hlaut fyrir vikið skammir frá Vatíkaninu . Síðan hefur nekt kvenna í ítölsku sjónvarpi aukist svo um munar og eiginlega komið svo langt að um er að ræða hálf undarlegt fyrirbæri sem hefur hlotið mikla gagnrýni . En það er önnur saga … Hér er Rafaella í ítölsku sjónvarpi fyrir um 40 árum … og ekkert að skafa af því . Ef ég væri með sjónvarpsþátt þá myndi hann líka byrja á sambærilegu stefi : Ég skoppandi í miðjunni og 40 dansarar til beggja handa sem hrópa nafn mitt af og til í tæpar 8 mínútur . Bara lágmark .